
ההבטחה (ציור של ארץ ישראל)- בפרק זה ה' מבטיח ליהושע "כל מקום אשר תדרוך כף רגלכם בו, לכם נתתיו"- כל מקום בארץ שיהושע ידרוך בו ביחד עם עמ"י, כל מקום שהם יכבשו זה יהיה שלהם!
החיזוק (3 לבבות)- ה' מחזק את יהושע ואומר לו שהוא יהיה איתו כמו שהוא היה עם משה. הוא אומר לו "חזק ואמץ", הביטוי הזה חוזר על עצמו 3 פעמים בפרק הזה, ולמה? 
פעם 1- אל תפחד ממי שימרוד בך. פעם 2- אל תפחד מהגויים פעם 3- אל תפחד מהיצר הרע. 
התנאי (ציור של ספר תורה)- מה זה תנאי? כשאמא אומרת אם תעשי ש"ב, תוכלי לשחק במחשב/ אם תקשיבי יפה למורה, תדעי לקרוא/ אם תלבשי סוודר, לא יהיה לך קר.
כך גם ה' מבטיח ליהושע- אם הם ישמרו את התורה, ה' ישמור עליהם. ה' יציל אותנו מהמלחמות וידאג שיהיה לנו טוב רק בתנאי שנשמור ונקיים את מצוות התורה.
עבודה במחברת- ציור של א"י> 3 לבבות שכתוב עליהם "חזק ואמץ"> ספר תורה
להביא בריסטולים- כתום, אדום, צהוב
פרק א'/ י"א'- י"ח
לאחר שיהושע מתחזק הוא אומר לשוטרים להודיע לכל העם להתכונן לקראת מעבר הירדן והכניסה לארץ. מה הם צריכים להתכונן לקראת הכניסה לארץ? 
להכין כלי נשק לקראת מלחמה, בא"י יש גויים שצריך להלחם איתם בשביל לכבוש את הארץ ולהכין ציוד ואוכל בשבילם, בשביל הנשים שלהם ובשביל הילדים שלהם- כי עוד 3 ימים הם הולכים לעבור את הירדן, להגיע לא"י ושם כבר לא ירד מן.
וגם להתכונן מבחינה רוחנית- הם נכנסים לארץ ישראל, ארץ הקודש, ארץ שהם חולמים כבר המון שנים להגיע אליה אז א"א ככה להכנס אליה בלי להתכונן. א"י היא כמו ארמון של מלך, מי זה המלך?- הקב"ה. איך מתנהגים בארמון? בנימוס, בכבוד, צריך לנהוג עפ"י ההנהגות שהמלך אומר אם המלך אומר ללבוש בגד מסוים כשנכנסים לארמון שלו אז צריך ללבוש את הבגד וכו'. ככה גם בא"י צריך להתנהג כמו שהמלך- הקב"ה מבקש שנתנהג. צריך לשמור את התורה לקיים את המצוות. אז זו ההכנה השניה שעמ"י נדרשים לעשות לפני הכניסה לארץ, להתכונן- בתשובה ובמעשים טובים. 
משה אומר לשבטים ראובן, גד וחצי משבט מנשה לקיים את ההבטחה שהבטיחו למשה ולהיות ראשונים במלחמה.
להעתיק שאלות מהלוח ולענות במחברת:
1. מַה צִוָה יְהוֹשֻׁעַ אֶת שׁוֹטְרֵי הַעָם? [פָּסוּק יא] 
2. בְּעוֹד כָּמַה יָמִים יַעֲבְרוּ יִשְׂרָאֶל אֶת הַיַרְדֵן? [פָּסוּק יא] ________.
3. אֵילוּ שְׁבַטִים קִבְּלוּ נַחֲלָה בְּעֶבֶר הַיַרְדֵן הַמִזְרָחִי? [פָּסוּק יב] 
1. ___________, 2. __________, 3. _____________.
4. מַה אָמָר לָהֶם יְהוֹשֻׁעַ? [פְּסוּקִים יד-טו]
5. וּמַה עָנוּ לוֹ? [פָּסוּק טז – הַשְׁלֵם אֶת הַפָּסוּק] 'כָּל אֲשֶׁר ________ ________, וְאֶל ____  ______  ___________ - נֵלֵךְ!'  
פרק ב'
· לחשוב אולי להביא איזושהי תחפושת ולעשות הצגה..
יהושע שולח מרגלים כדי להכיר את הארץ מקרוב לפני שהם באים לכבוש אותה- הם באים לבדוק איך אפשר לפרוץ לעיר, איפה יושב המלך, לברר פרטים על האויב- מה הדרך הכי טובה לנצח אותו וכו'. 
המרגלים היו 2 אנשים צדיקים שנקראו כלב ופנחס. הם יצאו בשקט מאוחר בלילה שאיש לא יראה אותם, הם התחפשו לסוחרי כדים כדי שאף אחד לא יזהה אותם והלכו לכיוון יריחו- יריחו הייתה מוקפת ב-7 חומות, ובתוכה חיילים מאוד חזקים ומפחידים, כלב ופינחס ידעו שבכניסה לעיר יש פונדק- מקום שנכנסים לשם הרבה אנשים, יושבים, אוכלים ומדברים.. לבעלת הפונדק קראו רחב. הם חשבו שלשם זה המקום הכי טוב להיות בו כי שם הם ישמעו את חדשות העיר כי כולם ידברו עליהם.. ושם אף אחד לא יחשוד בהם כי הם נראים כמו סוחרי כדים- יוכלו למכור את הכדים שלהם ותוך כדי להקשיב לשיחת העוברים והשבים. 
ובאמת הם שמעו שם כל מיני שמועות שהעם שיושב ביריחו מאוד מפחד מעמ"י כיוון ששמעו על כל הניסים שה' עשה לעמ"י ביציאת מצרים, כשהלכו במדבר, במלחמות וכו'.
רחב- בעלת הבית קלטה מאוד מהר שאלה יהודים מחופשים ולא סתם סוחרי כדים, היא מאוד אהבה את עמ"י והאמינה בה' ולכן רצתה לעזור להם. 
פתאום נשמעו דפיקות בפתח הפונדק ושני חיילים של המלך נכנסו לבפנים. הם אמרו לרחב- אנחנו יודעים שהגיעו לכאן 2 סוחרים ואלה מרגלים, היכן הם? רחב עשתה את עצמה נבהלת ואמרה להם: 'באמת היו כאן אנשים זרים אבל הם ברחו כבר לפני השקיעה- לפני שסוגרים את השערים כדאי לכם לרוץ אחריהם מהר כדי שתשיגו אותם!' רחב בעצם שיקרה לחיילי המלך בכדי להציל את המרגלים, איזו אישה צדיקה וטובה! מה היה קורה אם היא הייתה מגלה להם מי הם?? 
ברגע שהם יצאו רחב באה לכלב ופנחס ואמרה שהיא יודעת שהם מעמ"י וכדאי להם לברוח מהר לפני שיתפסו אותם. אבל היא מבקשת בקשה אחת בגלל שהיא הצילה אותם- שכאשר הם מגיעים לכבוש את העיר שיצילו אותה ואת משפחתה כיוון שהם רוצים להתגייר ולהצטרף לעמ"י. 
המרגלים מתרגשים מאוד לדברי רחב איך הצילה אותם ואיך היא מכירה ויודעת על ניסי ה' ונשבעים לה שיקיימו את הבקשה שלהם. אבל, הם מבקשים 3 בקשות, 3 תנאים: א. שלא תגלה אותם לאף אחד. ב. לתלות תקוות חוט שני- חוט אדום על חלון הבית וכך הם ידעו לזהות את הבית שלה ולא לפגוע בו וביושביו. ג. אם מישהו מאנשי הבית יצא- הוא ימות!
לאחר שהם נשבעים לה הם בורחים מה מהחלון ובורחים מהר לעבר מחנה ישראל.
· דף עבודה 
· משימה לבית- לבנות/ לצייר את הבית של רחב
פרק ד'
סיכום במחברת:
פרק ד'- הכניסה לארץ
כשעם ישראל את הירדן סיים לעבור
יהושע הניח שם 12 אבנים כדי שנזכור
ובגלגל שמים 12 אבנים
כדי שעל הנס ידעו גם הילדים
במחברת- שיציירו נהר ובתוכו להדביק גל אבנים- ציירו אבנים חלולות והדביקו חול בפנים.
פרק ה'
זהו, עמ"י בא"י! הם הגיעו לארץ בניסן- באביב, כל הארץ פורחת ומלאת שמש ואור של אביב.
זוכרות את הנס הגדול? כל עמי הארץ ראו את המים שפתאום נעמדו! ואתן יודעות מה זה גרם להם? עוד יותר לפחד מעמ"י! עד עכשיו הם פחדו מהם בגלל כל הניסים שה' עשה להם במצרים ובמדבר ועכשיו הפחד רק גדל והתעצם, אף אחד לא האמין שאפשר לנצח אותם!
אבל בכל זאת עמי הארץ לא נכנעו מלכתחילה, הם התכנסו בתוך יריחו שהייתה עיר מבוצרת, היו לה 7 חומות שאף אחד לא העיז להתקרב אליהם.
בנתיים- עמ"י חונים בגלגל ולפני שהם מתארגנים לכבוש את הארץ הם הולכים לקיים 2 מצוות חשובות.
המצווה הראשונה זו מצוות המילה- הפעם האחרונה שעמ"י עשו ברית מילה זה היה במצרים ובכל התקופה שהיו במדבר הם לא מלו את עצמם, אתן יודעות למה? בגלל שלאחר הברית האדם מאוד חלש ואם אחרי הברית הם היו ממשיכים במסע במדבר זה היה יכול להיות מאוד מסוכן! כי האדם מאוד חלש אחרי ברית.. ולכן עד עכשיו לא עשו ברית מילה. אמנם הם עומדים עכשיו לפני מלחמה והם צריכים את כוחותיהם אבל הם יודעים שמצווה כזאת תחזק את נפשם ואנו יודעים שהכל בעזרת ה'...
באותו יום יהושע שכבר היה בן 96 מל את כל ישראל והשמחה וההתרגשות היו גדולות!
עכשיו, לאחר שמלו הם יכלו לקיים גם את המצווה השניה- פסח וללא כל פחד הם התארגנו לקראת החג. אספו ושרפו את כל החמץ, הקריבו קרבן פסח, אכלו מצות, סיפרו את ניסי יציאת מצרים והשמחה הייתה רבה!
פרק ו'
השלמנו את פרק ה' עם המלאך שפוגש יהושע והמשכנו לסיפור שקיעת החומות. 
סיפרנו, הצגנו (כל אחת ייצגה קב' אחרת והסתובבנו סביב הכיתה- ראובן, גד, חצי שבט המנשה, כהנים עם שופרות, כהנים עם ארון ה', עמ"י ושבט המאסף) 
עד כאן שיעור אחד
להשלים את הסיפור מתוך התנ"ך- השלמה של הוצאת רחב ובני ביתה ועל גיורה של רחב. להמחיש במחברת (כל אחת מקבלת 4 ציורים והן צריכות לגזור ולהדביק עפ"י סדר האירועים ואח"כ לצבוע).
עד כאן שיעור שני
פרק ז'
· הוראת יהושע שלא לקחת שום דבר מהשלל של יריחו.
· עכן- לא התאפק ולקח מעיל יפה ומהודר, למרות שזכר את אזהרת יהושע.
· בגלל מעשה זה נטלה הנבואה מיהושע, יהושע לא הבין למה. הוא חשב שאולי עד עכשיו נעשו להם הרבה ניסים ומעכשיו הם צריכים יותר לפעול בכוחות עצמם. 
· העיר הבאה שעמ"י היה צריך לכבוש זאת הייתה העי, אמנם זו הייתה עיר קטנה אבל יהושע חשש שהם יכניסו אליהם הרבה אנשים בעלי חרבות ואז יהיה יותר קשה ומסוכן לכבוש אותה. 
· לכן הוא שולח מרגלים וכשהם חוזרים הם אומרים שחבל לעייף את כל העם מספיק 2000-3000 איש.
· יצאו למלחמה באור היום עם הרבה בטחון ומהר מאוד הם התחילו לפחד וכשלון המלחמה הגיע מאוד מהר, אנשי העי הרגו 36 אנשים מעמ"י והם חזרו למחנה המומים, שבורים ומיואשים- שמא כולם יגידו שאפילו עיר קטנה הם לא הצליחו לכבוש.
· יהושע עכשיו הבין שמישהו חטא נולכן זה קרה. יהושע מתפלל לה' ומבקש ממנו שהגויים לא יצליחו יותר להביס את ישראל בקרב, שימשיך להיות איתם ואם מישהו צריך להיענש, שיעניש אותו ולא את העם- איזה צדיק, איזו מסירות נפש על העם! ממש כמו משה רבנו! הוא מבקש מה' שיראה לו מה היה החטא שיוכל לתקנו.
· ה' עונה ליהושע שירים את ראשו, שלא ייתיאש, אכן העם חטא ולכן ה' עזב אותם הרי זו הייתה ההבטחה שלו (להזכיר את התנאי מהשיעור הראשון..!). ה' אומר לו  שיעורר את העם לתשובה והחוטא ייתגלה עפ"י גורל.
· הגורל: שבט מכל העם> משפחה מכל השבט> אדם אחד מתוך המשפחה וזה עכן.
· יהושע אומר לעכן להודות על מעשיו והוא אכן מודה ומצטער מאוד על מה שעשה ובכלל שבגללו נהרגו אנשים מישראל. עכן סיפר היכן בדיוק החביא את השלל, יהושע שלח שליחים לחפש והם אכן מביאים- יהושע מראה לכולם שהכל אמת...
· השלל נשרף ועכן נרגם באבנים.
· באותו המקום מוקם גל אבנים שכולם יראו אותו ויזכרו אצת המעשה ותוצאותיו, שילמדו מכך ולא יחטאו שוב.
· לדבר על כל ישראל ערבין זה לזה- מי שחוטא גורם לעונש לכולם, לכולם זה עצוב וכואב כשמישהו חוטא כי כולנו אחים, כל מעשה שלנו משפיע על כולם גם טוב וגם רע. כמו הסיפור על אדם ששט באוניה והתחיל לעשות חור בתא שלו, אמרו לו אתה מטביע את כולנו! אמר להם לא, זה רק בתא שלי.. אבל הוא לא הבין שכך נכנסים מים לאוניה כולה ומטביעים אותה.. כך גם עמ"י מישהו אחד עושה מעשה וזה משפיע על כולם!
במחברת- כותרת פרק ז'- מעל עכן, מתחת בגדול- "כל ישראל ערבין זה לזה" ומתחת הבנות מציירות ים ומדביקות תמונה של אוניה שאני מביאה להן. אפשרות נוספת- שיכינו סירה מקיפולי נייר וידביקו..
פרק ח'
המחשנו את הקרב על הלוח בעזרת דמויות קטנות של 3 ערים, מחנה ישראל, 3 קבוצות של חיילים של עמ"י וכו'.. (מצ"ב קובץ 'כיבוש העי תמונות')

במחברת- התלמידות קיבלו תרשים של הקרב (מצ"ב קובץ 'כיבוש העי'), צבעו והדביקו במחברת.
פרק ט'
סיפרנו את סיפור הגבעונים בע"פ.
במחברת- התלמידות קיבלו חתיכות אל- בד וגזרו מהם נעליים בלויות/ בגדים קרועים/ כדים שבורים וכד' והדביקו במחברת.
פרק י'
סיפרנו את הסיפור בעזרת מס' תמונות (מצ"ב קובץ 'מלחמת הדרום תמונות'):
· מלכי הארץ שומעים שגבעון כרתו ברית עם ישראל ומאוד כועסים ע"כ.
· אדוני צדק מלך ירושלים מחליט לצאת למלחמה נגד גבעון ולוקח איתו עוד 4 מלכים נוספים למלחמה. 5 כתרים> חרבות> אנשי גבעון
· הם התקרבו לגבעון, גבעון נבהלים וקוראים לישראל שיבואו לעזרתם כיוון שכרתו איתם ברית. אחת מטענותיהם היא שגם ככה עמ"י ייצטרך להלחם במלכים האלה אז עדיף כבר להלחם ביחד. אנשי גבעון+ עמ"י
· יהושע שואל את ה' וה' מרגיע ומחזק אותו שיצליחו במלחמה. חזק ואמץ
· ישראל יוצאים למלחמה, צבאות האויב נבהלים ונהיית מהומה במחנה שלהם והם בורחים. עמ"י והגבעונים רודפים אחריהם עד עמק בית חורון, חלק מהאויב כבר נפל אבל אחרים עדיין נשארו בחיים. גבעון בורחים
· ה' עושה נס ונופלות מהשמים אבנים גדולות שהורגות הרבה מהאויב. אבנים גדולות מהשמים
· יהושע והעם מודים לה' על עזרתו הגדולה והל נס העצום.
· המלחמה היא ביום שישי וכבר עוד רגע נכנסת שבת והמלחמה עדיין בעיצומה, אמנם בשביל מלחמה מותר לחלל שבת אבל עמ"י צדיקים ולא רוצים לחללה.
· יהושע צועק "שמש בגבעון דום וירח בעמק אילון", השמש נעצרת ובמשך המון שעות השמש עומדת במקום ולא שוקעת כדי שעמ"י יוכל לסיים את המלחמה. יהושע שר ומשבח את ה'. שמש עומדת
· 5 המלכים בורחים ומתחבאים במערה, ה' גילה ליהושע היכן הם מסתתרים, שליחי יהושע הולכים למערה וסותמים אותה באבנים גדולות ובסוף המלחמה יהושע מוציא אותם והורג אותם. מערה+ אבנים?
· עמ"י ממשיך וכובש באותו היום עוד ערים נוספות.
במחברת- ציור חופשי של התלמידות של "שמש בגבעון דום..."
פרק י"א
סיפור הפרק:
· חזרה על שיעור קודם בו למדנו על מלכי הדרום שנלחמו עם ישראל ועכשיו נלמד על מלכי הצפון.
· 5 מלכים מתאספים למלחמה נגד ישראל כיוון ששמעו על כל הניצחונות של עמ"י. יש להם המון חיילים- "כחול אשר על שפת הים". ובכל זאת ה' אומר ליהושע אל תירא= אל תפחד מהם, אני אעזור לך אבל הוא מצווה אותו שני ציווים- 1. לעקור את הסוסים- לפגוע בהם. 2. לשרוף את המרכבות שלהם. ובאמת יהושע ועמ"י מגיעים למקום בו 5 המלכים חנו ביחד עם החיילים שלהם ומפתיעים אותם ומנצחים אותם במלחמה, לא נשאר מהם אף אחד!
· יהושע ממשיך וכובש עוד ערים בצפון, ה' מחזק את ליבם של המלכים בערים האחרות של הארץ ועושה שהם יהיו אמיצים ויצאו נגד עמ"י למלחמה ולא יפחדו מהם, כי הוא רוצה שעמ"י יהרגו את כולם. חלק מהערים הם אפילו שורפים באש.
· במחברת (חילקתי להם דף שהן השלימו, מצ"ב קובץ 'מלחמת הצפון למחברת')- 
               האויב: "כחול אשר על שפת הים"
               ה' ליהושע: "אל תירא מפניהם"
               הניצחון: "ויתנם ה' ביד ישראל"
· במחברת- ציר חזרה צבעוני מתחילת הספר
פרק י"ב
· בפרק זה כתובים כל המלכים שיהושע הרג בכיבושיו את א"י, סה"כ 31 מלכים.
· נראה לתלמידות את הצורה בה הם כתובים בתנ"ך ונשאל אותם מה מיוחד בצורת הכתיבה? נבין שזה כתוב כמו שיר (גם שיר כתוב בשורות קצרות), למה שיר? כי זה כמו שיר ניצחון, שיר הודיה לקב"ה על כל העזרה שלו במלחמות ישראל, שרק בזכותו עמ"י ניצח עמים גדולים וחזקים שאף אחד בכלל לא העיז לבא להלחם נגדם.
ניתן עוד תשובה ונסביר שזה נקרא אריח ולבנה, ננסה לבנות מלבנים מגדל לבנות אריח ע"ג לבנה ולבנה ע"ג אריח ומנגד אריח ע"ג אריח ולבנה ע"ג לבנה ונראה שהצורה השניה היא יותר יציבה. ז"א שהצורה בה המלכים כתובים באה ללמד אותנו שזה סימן לגויים שהם ייפלו ולא יקומו עוד.
· נזכיר שגם עשרת בני המן במגילת אסתר שנקרא עוד מעט גם כתובים בצורה הזאת, כי גם הם רשעים שלא יקומו עוד.
· אפשר להזכיר מנגד את שירת דבורה/ שירת הים שאלה שירות שכתובות בצורת אריח ע"ג לבנה ולבנה ע"ג אריח, כי אלה שירות
במחברת- נדביק אריח ולבנה כמו צורת הכתיבה של המלכים:
"אריח על גבי אריח ולבנה על גבי לבנה"



סיכום 'מחצית' ספר
זה היה שיעור קצר שצירפו את ב'-ג' אלינו.
חזרה+ ציר זמן: כניסה לארץ> כיבוש הארץ (יריחו, עי, גבעונים, מלחמה במלכי הדרום ומלחמה במלכי הצפון)> חלוקת הארץ
דיברנו בקצרה על כל אחד מהחלקים, תליתי על הלוח בגדול את 3 החלקים המרכזיים ולאחר מכן הן עשו בחברותות שאלות חזרה והדביקו במחברת את דף השאלות (מצ"ב קובץ- 'שאלות חזרה לפני הנחלות')+ בנו ציר זמן שעשינו על הלוח מ3 מלבנים שחילקתי להן..
פרק י"ג
ה' פונה ליהושע ואמר לו שהוא כבר זקן ועדיין יש חלק גדול מהארץ שעדיין לא נכבש. מסופר לנו בפרק על כל המקומות בארץ שעדיין לא נכבשו, כל האזורים הללו נקראים ה"ארץ הנשארת".
ה' מצווה לחלק את כל הארץ לנחלות לשבטים, אפילו שעדיין לא כבשו את המקומות והוא יעזור אחר כך לכבוש אותם.
בשיעורים הקרובים נראה היכן בדיוק כל שבט התיישב, מי זוכרת מי הם שניים וחצי השבטים שאנו כבר יודעים היכן הם יושבים? ראובן, גד וחצי משבט המנשה יושבים בעבר הירדן המזרחי כיוון שמשה הבטיח להם את זה כבר בעבר, בערב הכניסה לארץ- היה להם הרבה צאן והם ראו שיש שם הרבה שטחי מרעה טובים ולכן הם ביקשו ממשה לשבת בשטחים אלה. בתחילה משה לא אהב את הרעיון כיוון שחשש שזה יגרום לשאר העם לפחד לכבוש את הארץ אך בסוף הסכים לבקשה שלהם אבל בתנאי שכאשר עמ"י יבוא לכבוש את הארץ, הם יבואו לעזרת ויהיו החלוץ לפני המחנה ורק אחרי שכולם התיישבו הם יוכלו להתיישב בשקט במקומם. ובאמת כך הם עשו, הנשים והילדים ישבו בעבר הירדן, הגברים סייעו לעמ"י לכבוש את הארץ והיו החלוץ ורק אח"כ חזרו לנשותיהם וילדיהם.
לאחר מכן מסופר לנו על שבט לוי שלא הייתה לו נחלה משלו- למה? כיוון שנחלת הלויים זה ה'! תפקידם לעבוד בקודש, חלק מהתפקידים שלהם זה לעבוד בביהמ"ק וללמד את עמ"י תורה ומצוות ולכן הם לא יכולים להיות בנחלה משלהם, הם צריכים להיות מפוזרים בכל הארץ ולכן הם קיבלו 48 ערים שמפוזרות בכל רחבי הארץ ושם הם יושבים. כפיצוי לכך שאין להם נחלה משלהם, הם מקבלים מתנות כהונה מהעם- כל מיני מעשרות מהיבול של העם
במחברת- מצ"ב קובץ 'מפה- פרק יג', התלמידות הדביקו את המפה במחברת והתאימו כל אחד מהחלקים (4 הכיוונים, ימים ואת מיקומם של 2 וחצי השבטים)
פרק י"ד
המשך לנחלת יהודה- עתניאל בן קנז כובש את קרית ספר ומקבל את עכסה ביתו של כלב. עכסה מבקשת גם מקום נוסף פורה יותר.
בנות צלפחד- מנשה
יוסף- הם שני שבטים (מנשה ואפרים) ולכן מבקשים מקום גדול יותר, וכן, הם מפחדים מהכנענים. יהושע אומר להם שייסתדרו לבד- שייכרתו את היערות ויהיה להם יותר מקום ושיילחמו בכנענים בכוחות עצמם.
פרקים ט"ו- י"ט
חלוקת הנחלות, נסביר ששאר החלקות חולקו ע"י גורל. אמנם זה היה בהגרלה אך זה היה עפ"י ה' וכל נחלה התאימה בדיוק לאופי, לסגנון ולגודל של השבט.
במחברת- הכנת משחק הרכבה שבו הבנות מתאימות חלק של שבט לנחלה שלו. לאחר ההכנה (שלוקחת הרבה זמן..) עושים תחרות מי מרכיבה הכי מהר ושואלים שאלות כמו: איזה שבט הצפוני ביותר?/ איזה שבט הדרומי ביותר? מי נמצא ליד ים המלח? מי נמצא מעבר הירדן המזרחי? וכו'. מצ"ב קובץ 'נחלות השבטים'- הדף הנכון זה רק הדף השני שנמצא בקובץ. צריך להדפיס ולעבור שוב על הקווים כדי שיהיו ברורים וחדים. בצד הימני של הדף הן גוזרות כל חלק של שבט בנפרד וצובעות כל אחד בצבע אחר ואת הצד השמאלי של הדף מדביקים בצורה הזו במחברת ולאחר הגזירה וההדבקה מניחים את החלקים על המפה וכו'..- כדאי לצלם על בריסטול.
פרק כ'
ה' מצווה את יהושע לקבוע אלו ערים תהיינה ערי מקלט אליהן יברח הרוצח בשגגה (בלי כוונה). ערי מקלט אלה ערים שאליהן בורח מישהו שבטעות הרג אדם אחר, אותו אדם צריך להגיע לפתח העיר ולספר לזקני העיר את מה שקרה, והם מכניסים אותו לעיר ושומרים עליו שהקרובים של אותו אדם שהרג לא יהרגו אותו. מעמידים אותו למשפט ואם מחליטים שמגיע לו איזשהו עונש, הוא יושב בעיר עד שהכהן הגדול מת ואז הו משתחרר.
בעבר הירדן המערבי: קֶדֶשׁ, שְׁכֶם וקִרְיַת אַרְבַּע ובעבר הירדן המזרחי: בֶּצֶר, רָאמֹת וגּוֹלָן.
במחברת- הבנות קיבלו מפה (קובץ 'מפה ריקה')+ 'שלטים' ריקים (קובץ 'שלטים ערי מקלט'), כתבו עליהם את שמות ערי המקלט, צבעו כל אחד בצבע אחר והדביקו במקום המתאים על המפה.
פרק כ"א
ה' ציווה את עמ"י לתת ללויים חלק בנחלות שלהם כיוון שכמו שלמדנו ללויים אין נחלה משל עצמם, הנחלה שלהם זה בית ה', אז כל שבט נתן ערים מהנחלה שלו בשביל שבט לוי, כל אחד נתן כמה שהוא יכול. סה"כ היו ללויים- 48 ערים.
פרק כ"ב
ראובן, גד וחצי משבט המנשה חוזרים לנחלות שלהם בעבר הירדן המזרחי. הם בונים לעצמם מזבח בנחלה שלהם כדי שהוא יהיה להם לתזכורת שאמנם הם יושבים קצת רחוק מכולם אבל הם חלק מעמ"י, הם צריכים לשמור תורה ומצוות, להאמין בה' וכו'. זה דבר טוב או לא? זה מצוין! הכוונה שלהם באמת טובה!
אבל כשעמ"י שומע שהם בנו לעצמם מזבח הם מאוד כועסים כיוון שהם חושבים ש2 וחצי השבטים רוצים למרוד ולהתנתק מכל העם, זה מכעיס אותם! ולכן הם רוצים להלחם בהם.
לפני שהם יוצאים למלחמה הם שולחים משלחת כדי לבדוק באמת מה הכוונה שלהם בבניית המזבח. ואז הם מגלים ששניים וחצי השבטים בכלל התכוונו להפך, הם התכוונו שדווקא המזבח הזה יזכיר להם את הקשר שלהם לעמ"י, יזכיר גם להם עצמם וגם לדורות הבאים שיולדו להם.
מה אנו יכולים ללמוד מכאן? "הוי דן את כל האדם לכף זכות"- אנו צריכים לדון כל אחד לכף זכות, לחשוב דברים טובים ולא ישר לבא ולהאשים. קודם כל לנסות לבדוק...
ניתן דוגמאות מהחיים של התלמידות איך נדון לכף זכות.
במחברת-  מצ"ב קובץ 'פרק כ"ב'
פרקים כ"ג- כ"ד
פרקי הנאום פרידה של יהושע.
סיפרנו את הרקע לנאום שיהושע הולך למות והוא רוצה להיפרד מהעם ולומר להם מס' דברים חשובים לפני מותו ולכן הוא מכנס את העם בשכם ומדבר איתם. עיקרי דבריו: א. להמשיך לשמור את מצוות התורה, לסיים לכבוש את א"י, לא להתחתן עם הגויים ולא לעבוד ע"ז. יהושע נפטר בגיל 110 וקוברים אותו ב
במחברת- מצ"ב דף 'כג- כד'

שיעור חזרה
נזכיר את המהלך של הספר: כניסה לארץ> כיבוש הארץ > חלוקת הארץ
אביא כל מיני חפצים/ אביזרים שהראינו במהלך השיעורים, התלמידות ייסתכלו במקביל במחברת ונספר את הסיפורים בקצרה.
כניסה לארץ: 
דברי ה' בהתחלה- הבטחה, חיזוק, תנאי- להביא את הציורים של א"י, לב, תורה.
המרגלים- חוט אדום
כיבוש:
כיבוש יריחו- לכתוב על הלוח את המס' 7.
עי- להראות את הדמויות שהצגנו איתם (להזכיר שבתחילה היה כישלון בגלל מעל עכן).
גבעונים- להתחפש לאדם מסכן שבא מדרך רחוקה, אין לו מים וכו'..
מלחמה במלכי הדרום- להביא את התמונות.
חלוקת הארץ:
לשחק שוב את המשחק של הנחלות, לשאול- על עבר הירדן, כיוונים, איך חולקו הנחלות?

מסיבה לסיום ספר יהושע
שירים- 'יהושע, שופטים..'+
נתנאל ידבר..
כיבוד- עוגה, חטיפים, שתיה וכו' באחריות הבנות (מצ"ב קובץ 'פתקים למסיבת סיום')
משחק בינגו (מצ"ב קובץ 'בינגו סיום יהושע')
נכין כתרים עם ציור של א"י+ משפט/ פסוק (מצ"ב קובץ 'כתרים').

חזק חזק ונתחזק!!

